CELEX: 31997D0525
Language: bg
Date: 1997-07-09 00:00:00
Title: Решение на Комисията от 9 юли 1997 година относно обща техническа регламентация за изискванията за свързване на приложения за телефония на цифрови усъвършенствани безжични далекосъобщения (DECT), общ профил на достъп (GAP)текст от значение за ЕИП.

13/ 21
            
            
               BG
            
            
               Официален вестник на Европейския съюз
            
            
               257
            
         31997D0525
   
               L 215/52
            
            
               ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
            
            
               
            
         
      РЕШЕНИЕ НА КОМИСИЯТА
   
   от 9 юли 1997 година
   относно обща техническа регламентация за изискванията за свързване на приложения за телефония на цифрови усъвършенствани безжични далекосъобщения (DECT), общ профил на достъп (GAP)
   (текст от значение за ЕИП)
   (97/525/EО)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Директива 91/263/ЕИО на Съвета от 29 април 1991 г. относно сближаването на законодателствата на държавите-членки във връзка с крайни далекосъобщителни устройства, включително взаимно признаване на тяхното съответствие (1), изменена с Директива 93/68/ЕИО (2), и по-специално член 6, параграф 2, второ тире от нея,
   като има предвид, че Комисията е приела мярката, определяща типа крайни устройства, за които се изисква обща техническа регламентация, както и съответното заявление за сферата на приложение;
   като има предвид, че съответните хармонизирани стандарти, или части от тях, прилагащи съществените изисквания, които следва да се трансформират в обща техническа регламентация, трябва да бъдат приети;
   като има предвид, че за да се осигури непрекъснатост на достъпа до пазарите за производителите, е необходимо да се установят преходни разпоредби относно системите, одобрени в съответствие с Решение 95/525/ЕО на Комисията (3);
   като има предвид, че Решение 95/525/ЕО трябва да бъде отменено с действие от края на преходния период;
   като има предвид, че общата техническа регламентация, приета в настоящото Решение, е в съответствие със становището на Комитета за одобряване на крайни устройства (ACTE),
   ПРИЕ НАСТОЯЩОТО РЕШЕНИЕ:
   Член 1
   1.   Настоящото решение се прилага по отношение крайните радио-устройства на цифрови усъвършенствани безжични далекосъобщения (DECT), опериращи в честотен обхват 1 880 до 1 900 MHz, предназначени да бъдат свързани пряко или непряко към обществената далекосъобщителна мрежа и попадащи в сферата на приложение на хармонизирания стандарт, посочен в член 2, параграф 1.
   2.   Настоящото решение установява обща техническа регламентация, обхващаща изискванията за приложенията на крайни устройства с общ профил на достъп (GAP), посочени в параграф 1.
   Член 2
   1.   Общата техническа регламентация включва хармонизирания стандарт, изготвен от съответния орган по стандартизация, прилагащ приложимите съществени изисквания, упоменати в член 4, букви г), д) и е) от Директива 91/263/ЕИО. Позоваването към стандарта е изложена в приложението.
   2.   Крайните устройства, предмет на настоящото решение, съответстват на общата техническа регламентация, посочената в параграф 1, удовлетворяват съществените изисквания, посочени в член 4, букви а) и б) от Директива 91/263/EИО, и удовлетворяват изискванията на всички други приложими директиви, по-специално Директиви 73/23/EИО (4) и 89/336/EИО на Съвета (5).
   Член 3
   Нотифицираните органи, определени да извършат процедурата, упомената в член 9 от Директива 91/263/ЕИО, във връзка с крайните устройства, предмет на член 1, параграф 1 от настоящото решение, използват или гарантират използването на хармонизирания стандарт, посочен в член 2, параграф 1, най-късно до шест месеца след съобщаването на настоящото решение.
   Член 4
   1.   Решение 95/525/ЕО се отменя шест месеца след съобщаването на настоящото решение.
   2.   Крайните устройства, одобрени съгласно Решение 95/525/ЕО може да продължат да бъдат пускани на пазара и в употреба, при условие че подобно одобрение е предоставено не по-късно от шест месеца, считано от съобщаването на настоящото решение.
   Член 5
   Адресати на настоящото решение са държавите-членки.
   
      Съставено в Брюксел на 9 юли 1997 година.
      
         
            За Комисията
         
         Martin BANGEMANN
         
         
            Член на Комисията
         
      
   
   
      (1)  ОВ L 128, 23.5.1991 г., стр. 1.
   
      (2)  ОВ L 220, 31.8.1993 г., стр. 1.
   
      (3)  ОВ L 300, 13.12.1995 г., стр. 35.
   
      (4)  ОВ L 77, 26.3.1973 г., стр. 29.
   
      (5)  ОВ L 139, 23.5.1989 г., стр. 19.
   ПРИЛОЖЕНИЕ
   Препратка към приложимия хармонизиран стандарт
   Хармонизираният стандарт, посочен в член 2 от настоящото решение е:
   Радиосъоръжения и системи (RES); цифрови усъвършенствани безжични далекосъобщения (DECT), общи изисквания за свързване на крайни устройства; приложения за телефония.
   ETSI
   Европейски институт за стандарти в далекосъобщенията
   ETSI Секретариат
   TBR 22 — януари 1997 г.
   (без предговора)
   Допълнителна информация
   Европейският институт за стандарти в далекосъобщенията е признат съгласно Директива 83/189/ЕИО на Съвета (1).
   Горепосоченият хармонизиран стандарт е съставен съгласно мандат, издаден в съответствие със съответните процедури на Директива 83/189/ЕИО на Съвета.
   Пълният текст на горепосочения стандарт може да се получи от:
   
      
   
               Euroopa Telekommunikatsiooni Standardiinstituut
               650, Route des Lucioles,
               F-06921 Sophia Antipolis Cedex.
            
            
               Euroopa Ühenduste Komisjon
               DG XIII/A/2 - (BU 31 1/7)
               Rue de la Loi 200/Wetstraat 200,
               B-1049 Bruxelles/Brussel.
            
         
      (1)  ОВ L 109, 26.4.1983 г., стр. 8.